Hei! Meil on hea meel, et tunned huvi meie tegemiste vastu.
Oleme Ragnar ja Aivar, selle väikese Eesti brändi loojad. Juba mitmeid aastaid on meid sidunud ühine kirg toitumise ning tervislike eluviiside vastu. Oleme omal nahal järgi proovinud paljusid erinevaid toitumisviise – veganlusest karnivoorluseni. Selle teekonna jooksul oleme mõistagi kogenud nii õnnestumisi kui ebaõnnestumisi ning saanud palju uusi teadmisi, kogemusi ja õppetunde.
Meie eesmärgiks on alati olnud leida üles kõige tervislikumad ja toitainerikkamad toidud, et saavutada võimalikult tugev vaimne ja füüsiline tervis. Oleme aru saanud, et tegelikult kõik, mida me vajame, tuleb otse loodusest. Lõpuks jõudsime oma otsingutega organite juurde – avastasime, et tegemist on tõelise supertoiduga, mille imeline toiteväärtus on paljude inimeste jaoks teadmata. Küll aga on organid olnud aastasadu väga väärtustatud toit meie esivanemate toidulaual.
Samas tänapäeva kiire elutempo juures on paljud inimesed otsustanud oma tervist turgutada hoopis erinevate toidulisandite abil. Oleme ka ise erinevate toidulisanditega katsetanud. Selle käigus mõistsime, et enamik turul olevaid toidulisandeid on kahjuks sünteetilist päritolu ning need ei ole organismi poolt kuigi hästi omastatavad.
Niisiis otsustasime me Nutriestiga teha midagi teistsugust. Otsustasime võtta kõige toitainerikkama toidu, mis üldse eksisteerib, ning panna see toidulisandi vormi, et muuta organite tarbimine tänapäeva inimeste jaoks võimalikult lihtsaks ja mugavaks. Meie maheveise organid on pärit kohalikest Eesti farmidest. Kasutame oma toidulisandite valmistamisel NASA teadlaste poolt väljatöötatud külmkuivatamise meetodit, mis eemaldab üleliigse vee ning säilitab maksimaalselt kõik tähtsad toitained.
Mis kõige toredam, Nutriesti toidulisanditest saadavad toitained on sinu keha jaoks kergesti omastatavad, sest need on oma kõige loomulikumas vormis. Tulemuseks on parem tervis, rohkem energiat ja hea meeleolu. Me soovime väga, et ka Sina sellest osa saaksid!